《载效唐律二解兼寄弘甫夏君 其一》
明代·唐桂芳

莫笑儒官鸡肋微，精庐相对水云西。读书篷底春雨细，别酒楼云夜月低。

鹦鹉醉时丹荔熟，鹧鸪啼处落花迷。白云故旧如相问，半纸新诗亦懒题。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。